Jae Nyamburah

**Jae Nyamburah** er en norsk Heddanominert skuespiller, regissør, lyriker, fotograf og født i Kenya og oppvokst på Hauketo i Søndre Nordstrand. 

Hun har spilt en rekke roller på scene og tv, blant annet Jeg i *De må føde oss eller pule oss for å elske oss* og Romeo i *Romeo & Julie* på Den Nationale Scene, og Dovregubben i *Peer Gynt* og Camilla i *Linje 5* på Det Norske Teatret. Hun debuterte som regissør i 2022 med *I skyggen av / Til minne for* og *I K K J E E I T E M N E* på Det Norske Teatret i Groruddalen.

## Karriere
Nyamburah startet som 15-åring å jobbe profesjonelt i kunstfeltet. I 2003 var hun musikkoordinator for albumet *Maroon* fra The R.I.S.E. (Revolutionary Independence Solid Eloquent) Project og manusforfatter til musikkvideoen *All About The Benjamins*. 

I 2005 debuterte Nyamburah som poet i samarbeid med den politiske rapduoen Dead Prez i regi av Gate Profeter for Afrikan History Week. Hun har siden samarbeidet med artister som Amiri Baraka, The Last Poets og Nicole Rafiki. I 2010 delte hun scene med Saul Williams og Oslo-Filharmonien i oppsettningen *Said The Shotgun To The Head.*

I 2010 ble Nyamburahs fotografier *Secret Society* og *Coming to A.Free.Kah* utstilt og utsolgt på Riksscenen som en del av kunstutstilling *Synlig-Usynlig* ved siden av blant andre Herman Mbamba og Fadlabi. Nyamburahs fotografier er også å finne i flere utgaver av *Kush Magazine* og *Kingsize Magazine*.

I 2015 tok Nyamburahs bachelor i skuespillerfag og produksjon ved Nord universitet via «Det Multinorske» på Det Norske Teatret. Samme år debuterte hun som Paula i den politiske satiremusikalen *Halve Kongeriket* (vinner av Komiprisen 2016), og har siden spilt i blant annet *[[The Book of Mormon]]* (Heddaprisen 2018 for Årets Framsyning og Beste Scenetekst), *Peer Gynt*, og *Linje 5*.

I 2022 var hun én av tre nye regissører som debuterte gjennom Det Norske Teatrets *Spire* prosjekt, og spilte i Nationaltheatrets oppsetning *Samtaler med Bror.*

I 2023 spilte hun i Camara Lundstad Joofs Heddapris-vinnende *De må føde oss eller pule oss for å elske oss* på Den Nationale Scene i Bergen, og ble nominert for Beste Medspiller til Heddaprisen 2023. Hun spilte også i Kjersti Horn's Heddaprisvinnende produksjon av *Romeo & Julie*

I TV har Nyamburah spilt i NRK-seriene *[[Valkyrien (TV-serie)|Valkyrien]]*, *[[Livstid (TV-serie)|Livstid]]* og *[[Unge lovende|Unge Lovende]]*, og sitter i kunstnerisk råd på Vega Scene.

Nyamburah har også spilt stemmer i Disney's *Win Or Lose* og *En Annerledes Verden,* og Dreamworks' *Minions 2.*

## Teater
* *Romeo & Julie* (2023) Den Nationale Scene 
* *De må føde oss eller pule oss for å elske oss* (2023) Den Nationale Scene
* *Samtaler med Bror* (2022) Nationaltheatret
* *BROR* (2022) Det Norske Teatret
* *Min Venn Romvesenet* (2021) Det Norske Teatret
* *Om Sjølvmordets Anatomi* (2021) Det Norske Teatret
* *Lear* (2020) Det Norske Teatret
* *Linje 5* (2020) Det Norske Teatret
* *Charlie og Sjokoladefabrikken* (2019-2020) Det Norske Teatret
* *Peer Gynt* (2018) Det Norske Teatret
* *The Book of Mormon* (2017-2019) Det Norske Teatret
* *Halve Kongerike* (2015) Det Norske Teatret

## Filmografi
* *Win or Lose* (2023) Disney+
* *En Annerledes Verden* (2022) Disney+
* *Minions 2* (2022) Dreamworks
* *Storm* (2022) regi Erica Calmeyer
* *Kongsvika* (2021) Discovery+ Serie
* *Lady og Landstrykeren* (2019) Disney 
* *Livstid* (2019) NRK Serie
* *Ute Av Kontekst* (2019) Kortfilm
* *Rive Rolf Kræsjer Internett* (2018) Disney
* *UglyDolls* (2018)
* *Valkyrien* (2017) NRK Serie
* *Unge Lovende* (2017) NRK Serie

## Referanser


## Eksterne lenker
*